ଜଗତସିଂହପୁର, ଜାନୁଥାରୀ ୩୦ (ଲୋକାଲ ୱାୟାର) ଜୀବିକା ଅନ୍ୱେଷଣରେ ଓଡିଶା ଆସି ଲକଡାଉନ ଓ ଅର୍ଥାଭାବ ଯୋଗୁଁ ଫସି ରହିଥିବା ହରିଆନାର ସୁନୀଲ ସିଙ୍ଗଲା ଶେଷରେ ଘରକୁ ଫେରିବେ ।
ସୁନୀଲ ମାର୍ଚ୍ଚ ୨୦୨୦ରେ ଓଡ଼ିଶା ଆସି କଟକ, ଭୁବନେଶ୍ୱର, ପାରାଦୀପ ଓ ଅନ୍ୟ କିଛି ସ୍ଥାନରେ ଚାକିରି ଖୋଜି ବିଫଳ ହୋଇଥିଲେ ।
ନାଉଗାଁ ବଜାରରେ ମାସେ ଦୁଇ ମାସ ହେବ ବୁଲାବୁଲି କରୁଥିବା ସୁନୀଲଙ୍କ ସହିତ ଗୋପବନ୍ଧୁ ଅଗ୍ରଗାମୀ ପରିଷଦର କର୍ମକର୍ତ୍ତାମାନେ କଥାବାର୍ତ୍ତା କରି ତାଙ୍କ ନାମ, ଠିକଣା ଯୋଗାଡ କରି ତାଙ୍କୁ ନାଉଗାଁ ପୁଲିସକୁ ହସ୍ତାନ୍ତର କରିଥିଲେ ।
ତାଙ୍କ ପରିବାର ସଦସ୍ୟଙ୍କୁ ଯୋଗାଯୋଗ କରାଯାଇଛି । ସୁନୀଲଙ୍କ ଭାଇ ତାଙ୍କୁ ନେବାକୁ ଆସୁଛନ୍ତି ବୋଲି ନାଉଗାଁ ଥାନା ଆଇଆଇସି ଭରତ ବେହେରା କହିଛନ୍ତି ।
